《题刘君英石屏》
宋代·舒岳祥

天碑万古閟嶙峋，自我来追此日新。
旭日小村鸠唤妇，寒霜疏日雁来宾。
路长桥断谁家店，天远舟行何处人。
万顷黄芦秋色里，是中著我坐垂缗。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。